Lav et referat af nedenstående tekst:

Tekst:
Onsdag er der tid til en sidste træningsrunde på golfbanen for amatør golfspilleren Lucas Bjerregaard fra Frederikshavn, inden han i morgen skal deltage i den store golfturnering British Open. Med sig har han 33 frederikshavnere fra den hjemlige klub, der alle landede i England i går. I de næste fire dage vil de hjemlige støtter stå klar til at bakke den nordjyske golfspiller op fra kanten af golfbanen. Lucas Bjerregaard fik mulighed for at deltage i British Open, da han sidste år vandt europamesterskaberne i golf. Og nu er de mange måneders ventetid forbi. Torsdag skal han i ilden første gang klokken 13.28, hvor han skal på golfbanen sammen med den amerikanske golfspiller Brendt Snedeker og den sydafrikanske Master-vinder fra 2008, Trevor Immelman.

Referat:
Ventetiden er næsten ovre for den nordjyske golfspiller, Lucas Bjerregaard. I morgen, torsdag, deltager han i British Open, hvor han skal dyste mod nogle af verdens bedste golfspillere.